Període de vigència: 14/02/2020 - 24/02/2020
L'Agència Catalana de Cooperació al Desenvolupament (ACCD) té la necessitat per cobrir temporalment una plaça d'auxiliar administratiu/iva d'Administració.
Codi del lloc de treball: C2/AUX ADM-1
Denominació: auxiliar administratiu/iva d'Administració
Tipus i durada del contracte: Contracte temporal per excés o acumulació de tasques màxim 6 mesos
Retribució bruta anual: 21.970,43 € distribuït en 19.826,39 € de sou base i 1.544.04 € de complement d'atenció al públic
Àrea d'adscripció: Àmbit d'Administració
Localitat del lloc de treball: Barcelona
Data prevista d'incorporació: febrer-març 2020 (màxim 6 mesos)
Estar en possessió del títol de graduat escolar, graduat en educació secundària obligatòria o equivalent.
Disposar del certificat que acrediti el coneixement oral i escrit de la llengua catalana de nivell C1 de la Direcció General de Política Lingüística, o l'equivalent.
En cas de no disposar-ne i ser la persona seleccionada, es farà una prova de nivell.
Valoració dels mèrits resultat de l'anàlisi del CV i de la documentació aportada i degudament acreditada amb una puntuació d'un màxim de 35 punts i d'acord amb els següents criteris de valoració:
Es valorarà l'experiència desenvolupant funcions similars en l'àmbit de l'administració de la Generalitat de Catalunya, en altres administracions publiques i/o empreses del sector privat desenvolupant feines en llocs de treball del mateix grup professional (o equivalent) d'acord (0,125 punts per cada mes treballat fins un màxim de 10 anys).
Es valorarà les titulacions acadèmiques relacionades amb el lloc de treball així com els cursos de nivell avançat d'ofimàtica (Word, Excel, Acces i Outlook (correu i agenda), coneixement de les eines utilitzades per l'Administració electrònica (e-Notum, e-valisa, e-còpia i altres coneixements informàtics però que tinguin una relació directa amb les funcions del lloc de treball sempre que siguin almenys de 10 hores de durada.
Es valorarà el nivell d'anglès, francès i la tinença d'altres idiomes on l'ACCD té representació i que s'acrediti d'acord amb el Marc europeu comú de referència per a les llengües.
Contractes eventuals per circumstàncies de la producció d'acord amb el que estableix l'article 23.5 del conveni col·lectiu de treball de l'empresa ACCD per als anys 2014-2017 (BOPB d'11 de novembre de 2014).
El període de prova és el que estableix l'article 18.5 del conveni col·lectiu de l'ACCD.
Les persones candidates interessades poden enviar les seves candidatures, d'acord amb el model normalitzat que es troba al següent enllaç
http://cooperaciocatalana.gencat.cat/ca/agencia_catalana_de_cooperacio_al_desenvolupament/treballa-a-laccd/ del web de l'ACCD per correu electrònic a la direcció [EMAIL] indicant la referència del lloc de treball.
Adjunta a la sol·licitud cal enviar un Curriculum Vitae (CV) i la documentació acreditativa dels requisits i mèrits que es volen presentar.
El termini de presentació és fins al dia 24 de febrer de 2020.
En el supòsit que la persona aspirant no aporti la documentació en el termini de 5 dies hàbils o aquesta no s'adeqüi als requisits del lloc de treball o renunciï al lloc de treball en el termini de 5 dies hàbils des de la comunicació de la superació, s'adjudicarà la candidatura a la següent persona millor valorada.
Les puntuacions obtingudes al procés de selecció i el nom de la persona seleccionada es publicarà al Tauler electrònic ( https://tauler.gencat.cat ) de la Generalitat i al web de l'ACCD
Identificació del tractament: Gestió de recursos humans.
Responsable: Agència Catalana de Cooperació al Desenvolupament.
Finalitat: gestionar les dades de caràcter personal, econòmic i laborals, del personal que presta els seus serveis a l'Agència Catalana de Cooperació al Desenvolupament (ACCD) i tramitar els processos de selecció de l'ACCD.
Legitimació: compliment d'una obligació legal aplicable al responsable del tractament d'acord amb el Reglament (UE) 2016/679 del Parlament i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades i pel qual es deroga la Directiva 95/46/CE.
Persones destinatàries: les dades es podran comunicar en aplicació del principi de transparència i accés a la informació pública previst a la Llei 19/2014, de 29 de desembre, de transparència, accés a la informació pública i bon govern.
Drets de les persones interessades: podeu exercir els vostres drets d'accés, rectificació, supressió de les dades i limitació al tractament, adreçant un escrit a l'Agència Catalana de Cooperació al Desenvolupament, Via Laietana 14, 08003 Barcelona, o mitjançant la petició genèrica disponible a Tràmits Gencat.
Més informació: Podeu ampliar aquesta informació i conèixer-ne més detall a http://cooperaciocatalana.gencat.cat/ca/agencia_catalana_de_cooperacio_al_desenvolupament/proteccio-dades/informacio-tractaments/gestio-de-recursos-humans/